На основу члана 30. став 5., члана 31. став 2. и члана 49a. став 3. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17 и 11/18), a у вези тачке I Обједињеног предлога Комисије за доделу средстава у области спорта, број 66-54/2018-III од 27. јула 2018. године,

Општинско веће општине Инђија, на седници одржаној дана 31.јула 2018. године, донело је

**РЕШЕЊЕ**

**О OДОБРАВАЊУ ПОСЕБНИХ ПРОГРАМА СПОРТСКИХ ОРГАНИЗАЦИЈА КОЈИМА СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА У 2018. ГОДИНИ**

**I**

 **ОДОБРАВAЈУ СЕ** Посебни програми, којима се задовољавају потребе и интереси грађана у области спорта у 2018. години, за рационално и наменско коришћење спортских сала и спортских објеката у јавној својини Општине, и то спортске сале у Установи „Спортски центар“ Инђија, кроз одобравање коришћења спортске сале за спортске активности и доделу термина за тренирање, тако да се спортским организацијама, носиоцима предлога посебних програма, додељују: 1391 сат тренинга и 446 сати утакмица.

 Рационално и наменско коришћење за спортске активности и додела термина за тренирање и одржавање утакмица спортским организацијама, у спортској сали Установе „Спортски центар“ Инђија, финансирају се из буџета Општине Инђија за 2018. годину, у износу средстава од 5.985.700,00 динара, која ће се одобравати Установи „Спортски центар“ Инђија, на основу приложених прегледа реализације коришћења термина од стране спортских организација.

 Термини из става 2. ове тачке додељују се следећим организација у области спорта – носиоцима програма:

|  |  |  |
| --- | --- | --- |
| **Назив спортске организације** **и седиште носиоца предлога посебног програма** | **Број додељених термина у сатима (тренинг, цена сата=2.700 динара; утакмица, цена сата=5.000 динара)/спортски објекат** | **Износ средстава за реализацију годишњег програма из буџета општине Инђија у 2018.год.** |
| 1. Клуб малог фудбала „Индианс-2013“, Инђија
 | 20+16Спортска хала Установе „Спортски центар“ | 134.000,00 динара |
| 1. Кошаркашки клуб „Железничар Стар Баскет“, Инђија
 | 43+60Спортска хала Установе „Спортски центар“ | 416.000,00 динара |
| 1. Удружење женског фудбала „Инђија“, Инђија
 | 22+4Удружење женског фудбала „Инђија“, Инђија | 79.400,00 динара |
| 1. Карате клуб „Железничар“, Инђија
 | 75+8Спортска хала Установе „Спортски центар“ | 242.500,00 динара |
| 1. Савез за школски спорт ИН Инђија
 | 0+60Спортска хала Установе „Спортски центар“ | 300.000,00 динара |
| 1. Кошаркашки клуб „Железничар“, Инђија
 | 311+63Спортска хала Установе „Спортски центар“ | 1.154.700,00 динара |
| 1. Одбојкашки клуб „Инђија“, Инђија
 | 298+85 Спортска хала Установе „Спортски центар“ | 1.229.600,00 динара |
| 1. Рукометни клуб „Инђија“, Инђија
 | 235+54 Спортска хала Установе „Спортски центар“ | 904.500,00 динара |
| 1. Женски рукометни клуб „Железничар“, Инђија
 | 235+51Спортска хала Установе „Спортски центар“ | 889.500,00 динара |
| 1. Одбојкашки клуб „Младост 1979“

Инђија | 152+45Спортска хала Установе „Спортски центар“ | 635.400,00 динара |
| **Укупно:** | **1837 сати** (1391+446) | **5.985.700,00 динара** |

**II**

На основу одобрених Посебних програма из тачке I овог Решења, Општинско веће општине Инђија донеће појединачна решења о одобрењу посебних програма, са утврђеним бројем термина у сатима, за тренинге и за утакмице, ради њихове реализације у 2018. години.

 Појединачна решења су коначна и против њих се може водити управни спор.

**III**

Овлашћује се Председник општине Инђија да, као председник Општинског већа, потпише појединачна решења из тачке II овог Решења.

**IV**

Са подносиоцем одобреног програма, спортском организацијом, Председник општине у име Општине закључује уговор о реализовању програма.

**V**

Председник општине у име Општине закључује уговор са Установом „Спортски центар“ Инђија, као установом која управља спортским објектом у јавној својини Општине, ради реализације средстава из тачке I овог решења.

**VI**

Ово Решење објавити у „Службеном листу општине Инђија“.

**ОПШТИНСКО ВЕЋЕ**

**ОПШТИНА ИНЂИЈА**

**Број:66-55/2018-III Председник,**

**Дaтум:31.јул 2018. године Владимир Гак**

**Инђија**

**ОБРАЗЛОЖЕЊЕ**

Правни основ за доношење Решења о одобравању посебних програма којима се остварују потребе и интереси грађана у области спорта, садржан је у члану 30. став 5., члана 31. став 2. и члана 49a. став 3. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17 и 11/18), којима је утврђено да Општинско веће, одлучује (доноси решење) о одобравању програма, а надаље Општинско веће утврђује спортским организацијама укупан број слободних бесплатних термина (у сатима), по појединим спортским салама и спортским објектима

Чланом 23. став 5. Правилника прописано је да Комисија врши стручни преглед и даје оцену поднетих предлога на основу Закона, Одлуке и Правилника, и доставља Општинском већу обједињени предлог за одобравање програма.

Након извршеног стручног прегледа и оцене поднетих предлога посебних програма, Комисија је дана 27. јула 2018. године сачинила обједињени предлог посебних програма у области спорта на територији Општине за буџетску 2018. годину, предложила број сати – термина за утакмице и тренинге спортским организацијама, односно износ средстава за сваки појединачни програм, те исти доставила Општинском већу на даљу надлежност.

Обједињени предлог о одобравању посебних програма, предложен од стране Комисије, саставни је део материјала у прилогу предлога овог Решења.

 Општинска управа општине Инђија

**Одељење за друштвене делатности**